Kamu bisa jelasin ke aku soal Hakimullah Mehsud dalam bahasa melayu?

Hakimullah Mehsud (Pashto/Urdu:; c. 1979 − 1 November 2013), lahir sebagai Jamshed Mehsud () dan juga dikenali sebagai Zulfiqar Mehsud (), merupakan seorang amir Tehrik-i-Taliban Pakistan (TTP). Beliau adalah timbalan kepada komander Baitullah Mehsud dan salah seorang ketua kumpulan militan Fedayeen al-Islam sebelum kematian Baitullah dalam serangan peluru berpandu dron CIA.

Hakimullah telah menjadi komander TTP di agensi-agensi Khyber, Kurram dan Orakzai di Pakistan. Beliau dikatakan lahir sekitar tahun 1979 sebagai pupu kepada Qari Hussain. Beliau terkenal sebagai seorang komander lapangan yang muda dan langsang, yang sebelum itu berkhidmat sebagai pemandu dan akrab sekali dengan Baitullah Mehsud. Hakimullah Mehsud menjalinkan hubungan dengan al-Qaeda, Taliban Afghan dan pelbagai puak jihad Pakistan seperti Lashkar-e-Taiba, Lashkar-e-Jhangvi, dan Jaish-e-Mohammed.

Beliau pada mulanya dikhabarkan terbunuh pada 14 Januari 2010 oleh serangan dron AS tetapi dua buah rakaman video yang dikeluarkan oleh TTP pada tahun 2010 dan 2011 membuktikan bahawa dia terselamat daripada serangan itu. Mehsud pernah dilaporkan oleh perisik Pakistan sebagai terbunuh oleh serangan dron AS pada 12 Januari 2012. Bagaimanapun, dakwaan itu disangkal oleh Taliban Pakistan pada mulanya. Akhirnya telah disahkan oleh kumpulan tersebut bahawa Mehsud terbunuh dalam serangan dron pada 1 November 2013.